L'Ajuntament promou la compra en el comerç local de Paterna amb llistats d'establiments oberts durant el COVID-19
27/03/2020

# L'Ajuntament promou la compra en el comerç local de Paterna amb llistats d'establiments oberts durant el COVID-19

[![L'Ajuntament promou la compra en el comerç local de Paterna amb llistats d'establiments oberts durant el COVID-19](/images/noticias/2020/03/comercio-local-gr.jpg)](/images/noticias/2020/03/comercio-local-gr.jpg)

27.03.2020

El consistori llança una campanya informativa per a donar a conéixer l'oferta de comerços de productes de primera necessitat oberts a la ciutat durant l'estat d'alarma, facilitar als veïns les compres a les botigues més pròximes a les seues cases i reconéixer la labor d'aquests “superherois” per continuar atenent el seu veïns

L'Ajuntament de Paterna, a través de la Mesa Permanent de Crisi del COIVD-19, ha posat en marxa una campanya informativa entre els veïns i veïna per a donar a conéixer l'oferta de comerços de productes de primera necessitat que romanen oberts a la ciutat durant l'estat d'alarma.  
  
Per a facilitar als veïns les seues compres en els establiments més pròxims als seus domicilis, el consistori ha dividit les botigues per barris i les ha classificades també per activitat, indicant tant l'horari d'obertura com un telèfon de contacte, per si volen assegurar-se de la disponibilitat de productes o saber si tenen servei a domicili.  
  
El llistat de comerços està disponible en la pàgina web de l'Ajuntament www.paterna.es, en l'apartat especial de sobre el COVID-19 que ha habilitat el consistori amb informació d'interés per als ciutadans, perquè tot aquell que ho necessite, li ho puga descarregar. Així mateix, també es difondran a través del servei de WhatsApp municipal.  
  
D'aquesta manera, els veïns disposen d'informació actualitzada sobre els supermercats, fruiteries, carnisseries, pescateries, òptiques, clíniques veterinàries i quioscos que continuen prestant servei.  
  
Amb aquesta campanya informativa, el consistori vol reconéixer la labor dels comerciants i empleats en aquesta difícil situació i ajudar, tant als veïns com als comerços, perquè en aquests moments tan complicats,els veïns i veïnes amb les seues compres pugen contribuir a minimitzar els efectes d'aquesta crisi sobre el xicotet comerç local  
  
Així mateix, per a tots aquells veïns que no puguen eixir al carrer a realitzar la seua compra, l'Ajuntament ha habilitat un Servei d'Informació Especial en el telèfon 96 137 96 00, on les persones poden sol·licitar ajuda, no sols per a realitzar l'adquisició de productes i béns de primera necessitat sinó també per a comprar medicines, tirar el fem o passejar a la seua mascota.